รัฐบาลไทย-ข่าวทำเนียบรัฐบาล-ปลัดกระทรวงมหาดไทยติดตามขับเคลื่อนงานพัฒนากร 18 อำเภอของจังหวัดสกลนคร เน้นย้ำ หน้าที่สำคัญของคนมหาดไทยและพัฒนากรทุกคน คือ "การพัฒนาคน" ให้คนไปพัฒนาครอบครัว ครอบครัวไปพัฒนาชุมชน เพื
วันอังคารที่ 28 มิถุนายน 2565
ปลัดกระทรวงมหาดไทยติดตามขับเคลื่อนงานพัฒนากร 18 อําเภอของจังหวัดสกลนคร เน้นย้ํา หน้าที่สําคัญของคนมหาดไทยและพัฒนากรทุกคน คือ "การพัฒนาคน" ให้คนไปพัฒนาครอบครัว ครอบครัวไปพัฒนาชุมชน เพื
ปลัดกระทรวงมหาดไทยติดตามขับเคลื่อนงานพัฒนากร 18 อําเภอของจังหวัดสกลนคร เน้นย้ํา หน้าที่สําคัญของคนมหาดไทยและพัฒนากรทุกคน คือ "การพัฒนาคน" ให้คนไปพัฒนาครอบครัว ครอบครัวไปพัฒนาชุมชน เพื่อให้เกิดคุณภาพชีวิตที่ดีของประชาชนอย่างยั่งยืน
วันนี้ (28 มิ.ย. 65) เวลา 12.45 น. ที่โรงเรียนบ้านดอนกอย อ.พรรณนานิคม จ.สกลนคร นายสุทธิพงษ์ จุลเจริญ ปลัดกระทรวงมหาดไทย ลงพื้นที่ประชุมติดตามการขับเคลื่อนและมอบแนวทางการทํางานตามนโยบายรัฐบาลและกระทรวงมหาดไทยให้กับพัฒนาการอําเภอในพื้นที่จังหวัดสกลนคร โดยมี นายสมคิด จันทมฤก อธิบดีกรมการพัฒนาชุมชน นางจุรีรัตน์ เทพอาสน์ ผู้ว่าราชการจังหวัดสกลนคร นายวรงค์ แสงเมือง ผู้อํานวยการสํานักส่งเสริมภูมิปัญญาท้องถิ่นและวิสาหกิจชุมชน นายจิรศักดิ์ สีหามาตย์ ผู้ตรวจราชการกรมการพัฒนาชุมชน นายสุรพล แก้วอินธิ พัฒนาการจังหวัดนครพนม พัฒนาการอําเภอทั้ง 18 อําเภอของจังหวัดสกลนคร ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า พัฒนากรต้องทําหน้าที่ในการขับเคลื่อนงานพัฒนาชุมชนให้ประสบผลสําเร็จอย่างเป็นรูปธรรม เพื่อให้บรรลุเป้าหมายตามที่กระทรวงมหาดไทยคาดหวังดังวิสัยทัศน์ของกรมการพัฒนาชุมชนที่ว่า “เศรษฐกิจฐานรากมั่นคงและชุมชนพึ่งตนเองได้" พร้อมทั้งสนับสนุนการขับเคลื่อนงานตามนโยบายของรัฐบาลและภารกิจของกระทรวงมหาดไทยในการ "บําบัดทุกข์ บํารุงสุข" ให้กับพี่น้องประชาชน ด้วยการบูรณาการระดมองค์ความรู้และทรัพยากรบุคคลในพื้นที่ สนับสนุนการขับเคลื่อนงานพัฒนาชุมชน รวมถึงติดตาม สนับสนุน และประเมินผลสัมฤทธิ์ของงาน พร้อมทั้งให้คําแนะนําแนวทางในการแก้ไขปัญหาต่าง ๆ เพื่อสร้างความเข้มแข็งให้กับชุมชน ทําหน้าที่เป็นศูนย์กลางในการระดมสรรพกําลังภาคีเครือข่ายผู้ที่มีความรู้ความสามารถและเชี่ยวชาญในด้านต่าง ๆ จากทุกสาขาวิชาชีพ รวมทั้งพี่น้องประชาชนผู้มีจิตเสียสละ และนําความรู้ความสามารถและประสบการณ์มาถ่ายทอดให้กับพี่น้องประชาชนในอําเภอ ในหมู่บ้าน/ชุมชน ในตําบล เพื่อส่งเสริมบทบาทของท่านนายอําเภอ ในฐานะ "ผู้นําของอําเภอ" ในการ "พัฒนาคน" ให้คนไปพัฒนาครอบครัว ครอบครัวไปพัฒนาชุมชน
"เราต้องมุ่งมั่นทํางานเป็นทีม เป็นส่วนหนึ่งของ "ทีมนายอําเภอ" ที่ต้องรับผิดชอบงานให้ดีที่สุดโดยยึดหลักการทํางาน 3 องค์ประกอบที่เรียกว่า RER ได้แก่ 1) ทีมงานประจํา (Routine Team) โดยทีมงานปกติตามอํานาจหน้าที่ เช่น กํานัน ผู้ใหญ่บ้าน คณะกรรมการหมู่บ้าน ที่ต้องทํางานให้ดีและพัฒนางานอย่างต่อเนื่องอยู่เสมอ โดยมี นายอําเภอ และหัวหน้าส่วนราชการเป็น "ผู้นํา" ในการคิด การพัฒนา ปรับปรุง และโค้ชชิ่งงานเพื่อให้เป็นไปตามหน้าที่ที่กําหนด 2) ทีมภารกิจพิเศษ (Extra Job , Flagship Project) เป็นการดึงจุดแข็งของพื้นที่ที่เราอยากทําให้เบ่งบาน เป็นมรรคผลให้กับชาวบ้านเพิ่มขึ้น ด้วยการสร้างทีมที่มีความคิดริเริ่มสร้างสรรค์งานที่ต่อยอด สร้างผลสัมฤทธิ์ที่เพิ่มพูนขึ้นจากงานปกติ เช่น ทีมผู้นํานักขับเคลื่อนยุทธศาสตร์นําการเปลี่ยนแปลง ระดับอําเภอ ตามโครงการอําเภอนําร่องการ “บําบัดทุกข์ บํารุงสุข” แบบบูรณาการ ที่เป็นการรวมทีมงานภาคีเครือข่าย ทั้งภาครัฐ ภาควิชาการ ภาคผู้นําศาสนา ภาคประชาชน ภาคประชาสังคม ภาคสื่อมวลชน โดยมี นายอําเภอ เป็นผู้นําบูรณาการขับเคลื่อนงาน โดยยึดแนวทาง "ผู้นําต้องทําก่อน" อาทิ การส่งเสริมการสวมใส่ผ้าไทย เพื่อเป็นส่วนหนึ่งในการกระตุ้นเศรษฐกิจฐานรากและพัฒนาคุณภาพชีวิตพี่น้องประชาชน เป็นต้น รวมถึงงานทุกเรื่องที่เกี่ยวโยงกับภารกิจในการ "บําบัดทุกข์ บํารุงสุข" และ 3) การสื่อสาร/รายงาน (Report) ด้วยการรายงานความสําเร็จและข้อผิดพลาดที่เกิดจากการทํางานให้ผู้บังคับบัญชาได้ทราบเพื่อพิจารณาหาแนวทางแก้ไขปรับปรุงงาน รวมถึงต้อง "สื่อสารกับสังคม" ให้คนในสังคมได้รับรู้ ด้วยการเขียนข่าว แถลงข่าว การประชาสัมพันธ์ ซึ่งถือเป็นหัวใจของการทํางานในปัจจุบัน โดยขอให้พัฒนาการอําเภอทุกท่านช่วยกันปรึกษาหารือว่าจะบูรณาการงานอย่างไร เพื่อให้งานครบถ้วนสมบูรณ์ เกิดประโยชน์สูงสุดกับพี่น้องประชาชน" นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า พัฒนาการอําเภอต้องทําหน้าที่เป็นที่ปรึกษา ทําหน้าที่ Coach ให้กับพี่น้องประชาชนในพื้นที่อําเภอ เช่น การประสานงานกับองค์การบริหารส่วนจังหวัดสกลนครในการพัฒนาพื้นที่บ้านดอนกอยเป็นแปลงโคก หนอง นา ด้านผ้า ด้วยการปลูกป่า 5 ระดับ ที่เน้นต้นไม้ให้สีธรรมชาติ และต่อยอดสู่โครงการเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ในโอกาสทรงเจริญพระชนมายุ 3 รอบ (36 พรรษา) 8 มกราคม 2566 และการต่อยอดพัฒนาวิชชาลัยดอนกอย ให้เป็น Home Stay เพื่อเป็นแหล่งศึกษา เรียนรู้ และท่องเที่ยว โดยนําเอาจุดแข็ง เรื่องผ้า เรื่องธรรมชาติ เรื่องวิถีแห่งการพัฒนาที่ยั่งยืน มาเป็นแนวทางการขับเคลื่อน นอกจากนี้ พัฒนาการอําเภอทุกอําเภอ เป็นฟันเฟืองสําคัญในการสนับสนุนบทบาทท่านนายอําเภอในการขับเคลื่อนแก้ไขปัญหาความเดือดร้อนของพี่น้องประชาชนผ่านกลไกศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง ระดับอําเภอ (ศจพ. อําเภอ) เพื่อบูรณาการทุกส่วนราชการในพื้นที่ร่วมแก้ไขปัญหาให้กับพี่น้องประชาชนครัวเรือนเป้าหมายในระบบ TPMAP และ ThaiQM ให้เป็นไปตามวัตถุประสงค์และเป้าหมายที่กําหนดไว้
"หน้าที่สําคัญของคนมหาดไทย และพัฒนากรทุกท่าน คือ "การพัฒนาคน" ให้คนไปพัฒนาครอบครัว ครอบครัวไปพัฒนาชุมชน ให้คนเป็นผู้รู้ ผู้ตื่นผู้เบิกบาน โดยมีเราเป็น "ผู้นําต้องทําก่อนในทุกเรื่อง" ทั้งการคัดแยกขยะ การทําถังขยะเปียกลดโลกร้อน การดูแลสิ่งแวดล้อม ไม่ทําลายธรรมชาติ การปลูกผักสวนครัวสร้างความมั่นคงด้านอาหาร และการสวมใส่ผ้าไทย และต้องช่วยกันส่งเสริมบทบาทของท่านผู้ว่าราชการจังหวัดในฐานะนายกรัฐมนตรีของจังหวัด และท่านนายอําเภอในฐานะนายกรัฐมนตรีของอําเภอ ในการเป็น "ผู้นํา" ของส่วนราชการทุกกระทรวง ทุกกรม ในพื้นที่ด้วยการเป็น "เสนาธิการ" ให้กับนายอําเภอ เป็นผู้สนับสนุนการขับเคลื่อนงานท่านผู้ว่าราชการจังหวัดในทุกเรื่อง เช่น ในเรื่องการจัดหาชุดลูกเสือ ให้กับนักเรียนครัวเรือนที่เดือดร้อน เมื่อเรามีข้อมูลว่าครัวเรือนใดไม่สามารถจัดหาชุดให้ลูกได้ ก็ต้องรวบรวมข้อมูล และรายงานนายอําเภอเพื่อรายงานผู้ว่าราชการจังหวัด ในการระดมสรรพกําลังในพื้นที่ ร่วมกันสนับสนุนการจัดหาชุดลูกเสือ รองเท้า ถุงเท้า เข็มขัด หมวก ผ้าพันคอ ให้กับนักเรียน ซึ่งสอดคล้องกับนโยบายการแก้ไขปัญหาความเดือดร้อนทุกเรื่อง พร้อมทั้งมุ่งมั่นช่วยกันทําความดี ทําหน้าที่ให้สมบูรณ์ ไม่มีช่องว่างของศักดินาและความเป็นเจ้าขุนมูลนายมาปิดกั้น ในการพัฒนาคุณภาพชีวิตของพี่น้องประชาชน และขอให้พวกเราพบกันในทุกพื้นที่ "ด้วยรอยยิ้ม" เพราะพี่น้องประชาชนทุกคนยิ้มด้วยริมฝีปากและแววตาจากหัวใจที่เป็นสุข "จากการทําความดีของพวกเราพัฒนากรและคนมหาดไทยทุกคน" นายสุทธิพงษ์ฯ กล่าวในช่วงท้าย